proxectonos/corpus_dominio_legal_administrativo_tmp huggingface dataset:
RESOLUCIÓN do 22 de xaneiro de 2014 pola que se fan públicos, para os efectos do artigo 11 da Lei 4/2006, do 30 de xuño, de transparencia e de boas prácticas na Administración pública galega, os convenios de colaboración asinados no terceiro cuadrimestre do ano 2013.
Academia Galega de Seguridade Pública — III. Outras disposicións — 24/02/2014

Para os efectos previstos no artigo 11 da Lei 4/2006, do 30 de xuño, de transparencia e de boas prácticas na Administración pública galega, acórdase darlles publicidade aos convenios de colaboración subscritos pola Academia Galega de Seguridade Pública no terceiro cuadrimestre do ano 2013 e que se relacionan no anexo a esta resolución.
A Estrada, 22 de xaneiro de 2014
RESOLUCIÓN do 14 de febreiro de 2014, da Secretaría Xeral Técnica da Consellería de Cultura, Educación e Ordenación Universitaria, pola que se dá publicidade aos convenios de colaboración subscritos por esta consellería no terceiro cuadrimestre do ano 2013.
Consellería de Cultura, Educación e Ordenación Universitaria — III. Outras disposicións — 24/02/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no Diario Oficial de Galicia unha relación dos convenios subscritos no cuadrimestre anterior.
En consecuencia, e para lle dar cumprimento a esa obriga,
Artigo único
Darlle publicidade á relación dos convenios subscritos pola Consellería de Cultura, Educación e Ordenación Universitaria nos meses de setembro, outubro, novembro e decembro do ano 2013 e que se incorpora como anexo a esta resolución.
Santiago de Compostela, 14 de febreiro de 2014
ORDE do 5 de febreiro de 2014 pola que se crea e se integra na Rede de bibliotecas de Galicia a biblioteca pública municipal do Centro Sociocultural de Santa Marta (Santiago de Compostela).
Consellería de Cultura, Educación e Ordenación Universitaria — III. Outras disposicións — 21/02/2014

Vista a proposta do secretario xeral de Cultura e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Crear e integrar na Rede de bibliotecas de Galicia a biblioteca pública municipal do Centro Sociocultural de Santa Marta en Santiago de Compostela.
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centro.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 5 de febreiro de 2014
RESOLUCIÓN do 10 de febreiro de 2014 pola que se lles dá publicidade ás axudas concedidas durante o ano 2013.
Axencia Galega das Industrias Culturais — III. Outras disposicións — 21/02/2014

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas ao abeiro das resolucións que se citan e nas aplicacións orzamentarias seguintes:
1. Resolución do 3 de xuño de 2013 pola que se aproban as bases de subvencións a festivais e se convocan para o ano 2013.
Aplicacións orzamentarias: 09.A1.432B.460: 120.000 euros, 09.A1.432B.470: 120.000 euros e 09.A1.432B.480: 120.000 euros.
Relación de beneficiarios na modalidade de festivais de música:
Relación de beneficiarios na modalidade de festivais de artes escénicas:
2. Resolución do 20 de xuño de 2013 pola que se establecen as bases reguladoras para a concesión de subvencións de creación audiovisual para o desenvolvemento e a promoción do talento audiovisual galego e se convocan para o ano 2013.
Aplicación orzamentaria 09.A1.432B.480.0: 66.000 euros.
Relación de beneficiarios:
Modalidade A: escrita individual de guión.
Modalidade B: curtametraxes.
3. Resolución do 20 de xuño de 2013 pola que se aproban as bases de subvencións a festivais, feiras, mostras, ciclos e certames de artes escénicas e musicais de carácter afeccionado e se convocan para o ano 2013.
Aplicacións orzamentarias: 09.A1.432B.444: 10.000 euros, 09.A1.432B.460: 10.000 euros, 09.A1.432B.470: 10.000 euros e 09.A1.432B.480: 10.000 euros.
Relación de beneficiarios:
4. Resolución do 9 de setembro de 2013 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2013.
Aplicación orzamentaria: 09.A1.432B.770.0: 1.100.000 euros, dos cales 150.000 € corresponden á anualidade de 2013, 380.000 € á de 2014 e 570.000 € á de 2015.
Relación de beneficiarios:
5. Resolución do 9 de setembro de 2013 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2013.
Aplicación orzamentaria: 09.A1.432B.770.0: 150.000 euros, dos cales 50.000 euros corresponden á anualidade 2013 e 100.000 euros á de 2014.
Relación de beneficiarios:
6. Resolución do 9 de setembro de 2013 pola que se anuncia a convocatoria pública de subvencións ás industrias culturais para o ano 2013: 930.000 euros.
Relación de beneficiarios:
Modalidade A: produción escénica.
Modalidade B: salas.
Modalidade C: distribución.
C1: distribución exterior.
C2: asistencia a feiras.
C3: distribución interior.
Santiago de Compostela, 10 de febreiro 2014
ORDE do 5 de febreiro de 2014 pola que se crea e se integra na Rede de bibliotecas de Galicia a biblioteca pública municipal Ágora (A Coruña).
Consellería de Cultura, Educación e Ordenación Universitaria — III. Outras disposicións — 21/02/2014

Vista a proposta do secretario xeral de Cultura e de conformidade co establecido no artigo 38 do Decreto 41/2001, do 1 de febreiro, de refundición da normativa en materia de bibliotecas,
Primeiro. Crear e integrar na Rede de bibliotecas de Galicia a biblioteca pública municipal Ágora (A Coruña).
Segundo. A resolución favorable de integración estará condicionada á sinatura dun convenio onde se recolla a obriga por parte do centro bibliotecario de prestar un servizo público que deberá axustarse ao estipulado no Decreto 41/2001, do 1 de febreiro, e que poderá responder nos restantes termos ás especiais características de cada tipo de centros.
Terceiro. O prazo de sinatura deste convenio non deberá ser superior aos tres meses. De non cumprirse este prazo deixarase sen efecto a posible resolución favorable e suporá o arquivamento definitivo da solicitude.
Cuarto. O posterior incumprimento do devandito convenio poderá ser motivo de exclusión temporal ou definitiva do centro bibliotecario de que se trate da Rede de bibliotecas de Galicia.
Santiago de Compostela, 5 de febreiro de 2014
RESOLUCIÓN do 13 de xaneiro de 2014, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade dos convenios de colaboración subscritos por esta consellería no terceiro cuadrimestre de 2013.
Consellería de Medio Ambiente, Territorio e Infraestruturas — III. Outras disposicións — 13/02/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (Diario Oficial de Galicia número 136, do 14 de xuño), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia e para dar cumprimento a esa obriga,
Artigo único
Dar publicidade da relación dos convenios subscritos pola Consellería de Medio Ambiente, Territorio e Infraestruturas no terceiro cuadrimestre do ano 2013, que se incorpora como anexo a esta resolución.
Santiago de Compostela, 13 de xaneiro de 2014
CORRECCIÓN de erros. Resolución do 2 de setembro de 2013, da Dirección Xeral de Traballo e Economía Social, pola que se dispón a inscrición no rexistro e a publicación no Diario Oficial de Galicia do II Convenio colectivo da empresa Fundación Camiña Social de atención especializada no ámbito dos menores, mocidade e colectivos en conflito social.
Consellería de Traballo e Benestar — III. Outras disposicións — 13/02/2014

Advertido erro na dita resolución, publicada no Diario Oficial de Galicia número 178, do 18 de setembro de 2013, é necesario engadir o anexo II, que queda da seguinte forma:
RESOLUCIÓN do 7 de novembro de 2013, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade á encomenda de xestión de carácter técnico á Axencia Galega de Infraestruturas para a dirección da proxección e execución de diversas actuacións de mellora de accesibilidade, instalacións e sistemas de información nas estacións de autobuses de Galicia.
Consellería de Medio Ambiente, Territorio e Infraestruturas — III. Outras disposicións — 05/02/2014

De conformidade co previsto no artigo 9.3 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (DOG nº 251, do 31 de decembro), dáselle publicidade á encomenda de xestión da Dirección Xeral de Mobilidade á Axencia Galega de Infraestruturas para a dirección da proxección e execución de diversas actuacións de mellora de accesibilidade, instalacións e sistemas de información nas estacións de autobuses de Galicia, coas características que a seguir se relacionan:
– Actividade. A Axencia Galega de Infraestruturas encargarase do seguimento e dirección dos traballos de elaboración dos proxectos necesarios e da execución das obras derivadas. As actuacións que se executarán nas distintas estacións de autobuses son as identificadas no documento denominado Plan Renove das estacións de autobuses de Galicia: mellora da accesibilidade, mellora das instalacións e mellora nos sistemas de información, elaborado pola Dirección Xeral de Mobilidade.
– Natureza e alcance da xestión encomendada. Esta encomenda ten natureza intrasubxectiva, ao ser a Dirección Xeral de Mobilidade e a Axencia Galega de Infraestruturas dous órganos dependentes da mesma consellería.
– Prazo de vixencia. O período de vixencia desta encomenda será de dous anos contados desde o día 2 de setembro de 2013, data da súa sinatura, e poderá ser prorrogada, en función do avance real das actuacións encomendadas, por un prazo que permita recibir as obras e emitir a pertinente certificación final.
– Modalidade de financiamento. Esta encomenda finánciase nun 80 % co Fondo Europeo de Desenvolvemento Rexional e encádrase no eixe 4 (transportes e enerxía), tema prioritario 25 (transporte urbano).
Santiago de Compostela, 7 de novembro de 2013
RESOLUCIÓN do 20 de xaneiro de 2014, da Secretaría Xeral Técnica da Consellería de Traballo e Benestar, pola que se dá publicidade aos convenios de colaboración subscritos por esta consellería no terceiro cuadrimestre do ano 2013.
Consellería de Traballo e Benestar — III. Outras disposicións — 05/02/2014

O artigo 11.1 da Lei 4/2006, do 30 de xuño, de transparencia e de boas prácticas na Administración pública galega (DOG número 136, do 14 de xullo), imponlle a cada consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Artigo único
Darlle publicidade á relación de convenios de colaboración subscritos pola Consellería de Traballo e Benestar durante o terceiro cuadrimestre do ano 2013, que se incorpora como anexo a esta resolución.
Santiago de Compostela, 20 de xaneiro de 2014
RESOLUCIÓN do 22 de xaneiro de 2014 pola que se publica o estado de execución do orzamento da Comunidade Autónoma e as súas modificacións e a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2013.
Consellería de Facenda — III. Outras disposicións — 05/02/2014

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáselle publicidade ao estado de execución do orzamento da Comunidade Autónoma e as súas modificacións, e á situación da tesouraría e movementos por operacións orzamentarias e extraorzamentarias correspondentes ao terceiro trimestre de 2013, que figuran como anexo a esta resolución.
Santiago de Compostela, 22 de xaneiro de 2014
Resumo xeral por capítulos
Execución orzamentaria (exercicio corrente) correspondente ao ano 2013
Ata o: 30.9.2013
Resumo xeral por seccións
RESOLUCIÓN do 20 de xaneiro de 2014, da Secretaría Xeral Técnica da Consellería de Economía e Industria, pola que se dá publicidade aos convenios de colaboración subscritos por esta consellería no terceiro cuadrimestre do ano 2013.
Consellería de Economía e Industria — III. Outras disposicións — 12/02/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega (DOG número 136, do 14 de xullo) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Darlle publicidade á relación dos convenios subscritos pola Consellería de Economía e Industria nos meses de setembro, outubro, novembro e decembro do ano 2013, que se incorpora como anexo a esta resolución.
Santiago de Compostela, 20 de xaneiro de 2014
RESOLUCIÓN do 22 de xaneiro de 2014, da Secretaría Xeral do Mar, pola que se dá publicidade ás axudas concedidas ao abeiro da Orde do 19 de xullo de 2013 pola que se establecen as bases reguladoras xerais e se convocan para o ano 2013, en réxime de concorrencia competitiva axudas a proxectos colectivos, financiados polo FEP, para a xestión de zonas de produción, conservación, protección e sustentabilidade da explotación dos recursos mariños que permitan mellorar as condicións de vida e traballo das persoas que se dedican a esta actividade e que contribúan a conservación do medio mariño e as súas especies (Diario Oficial de Galicia número 145, do 31 de xullo de 2013).
Consellería do Medio Rural e do Mar — III. Outras disposicións — 06/02/2014

O artigo 26 da orde reguladora dispón que as resolucións de concesión serán obxecto de publicación de conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 13, punto 4, da Lei 4/2006, do 30 de xuño, de transparencia e de boas prácticas na Administración pública galega.
En consecuencia,
Ordenar a publicación no
Diario Oficial de Galicia
das axudas concedidas con cargo á Orde do 19 de xullo de 2013, pola que se establecen as bases reguladoras xerais e se convocan para o ano 2013, en réxime de concorrencia competitiva axudas a proxectos colectivos, financiados polo FEP, para a xestión de zonas de produción, conservación, protección e sustentabilidade da explotación dos recursos mariños que permitan mellorar as condicións de vida e traballo das persoas que se dedican a esta actividade e que contribúan a conservación do medio mariño e as súas especies (gasto cofinanciado polo Fondo Europeo de Pesca-FEP nun 75 %), que figuran como anexo nesta resolución.
Santiago de Compostela, 22 de xaneiro de 2014
1. Finalidade: xestión de zonas de produción, conservación, protección e sustentabilidade da explotación dos recursos mariños que permitan mellorar as condicións de vida e traballo das persoas que se dedican a esta actividade e que contribúan a conservación do medio mariño e as súas especies.
2. Partida orzamentaria: 12.31.723A.770.1 (código de proxecto 201100802) cofinanciada polo Fondo Europeo de Pesca.
3. Beneficiarios e axudas concedidas:
ORDE do 21 de xaneiro de 2014 pola que se autoriza a inclusión da Escola de Música Municipal de Lousame no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 06/02/2014

O Concello de Lousame solicita a inscrición da Escola de Música Municipal no Rexistro de Escolas de Música e Danza da Comunidade Autónoma de Galicia, de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial da Coruña, remite o expediente cos correspondentes informes.
Por isto, por proposta da Dirección Xeral de Centros e Recursos Humanos,
Primeiro. Autorizar a inclusión no Rexistro de Escolas de Música e Danza da Comunidade Autónoma de Galicia da Escola de Música Municipal que se sinala:
Provincia: A Coruña.
Concello: Lousame.
Localidade: Lousame.
Domicilio: Portobravo, 1.
Código do centro: 15032844.
Titular: Concello de Lousame.
Denominación: Escola de Música Municipal de Lousame.
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro. O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 21 de xaneiro de 2014
RESOLUCIÓN do 20 de xaneiro de 2014 pola que se procede á publicación das subvencións concedidas no ano 2013 a entidades xuvenís de ámbito autonómico (asociacións xuvenís, entidades prestadoras de servizos á xuventude e as súas respectivas federacións) e a grupos informais de mozos e mozas, en virtude da Orde do 11 de abril de 2013 pola que se establecen as bases que rexen as axudas enmarcadas no programa Iniciativa Xove.
Consellería de Traballo e Benestar — III. Outras disposicións — 06/02/2014

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia, e polo Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 14.5 da Orde do 11 de abril de 2013 pola que se establecen as bases que rexen as axudas enmarcadas no programa Iniciativa Xove, e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas no ano 2013 a entidades xuvenís de ámbito autonómico (asociacións xuvenís, entidades prestadoras de servizos á xuventude e as súas respectivas federacións) e a grupos informais de mozos e mozas, para a realización de proxectos de iniciativa xuvenil, mediante resolución do director xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional segunda da Orde do 11 de abril de 2013. A relación de subvencións concedidas encóntrase no anexo desta resolución.
Santiago de Compostela, 20 de xaneiro de 2014
CORRECCIÓN de erros. Resolución do 17 de xaneiro de 2014, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade ás axudas concedidas a entidades locais ao abeiro da Orde do 13 de agosto de 2013 pola que se establecen as bases reguladoras, así como a súa convocatoria para os anos 2013-2014-2015, para a concesión de axudas en materia de conservación dos recursos naturais e o fomento de accións para a poboación local para o desenvolvemento sustentable dos espazos declarados como parques naturais na Comunidade Autónoma de Galicia. Axudas a investimentos non produtivos (medida 21600 do PDR de Galicia) cofinanciados polo Fondo Europeo Agrícola de Desenvolvemento Rural (Feader).
Consellería de Medio Ambiente, Territorio e Infraestruturas — III. Outras disposicións — 06/02/2014

Advertido erro na Resolución do 17 de xaneiro de 2014, da Secretaría Xeral Técnica da Consellería de Medio Ambiente, Territorio e Infraestruturas, pola que se dá publicidade ás axudas concedidas a entidades locais ao abeiro da Orde do 13 de agosto de 2013 pola que se establecen as bases reguladoras, así como a súa convocatoria para os anos 2013-2014-2015, para a concesión de axudas en materia de conservación dos recursos naturais e o fomento de accións para a poboación local para o desenvolvemento sustentable dos espazos declarados como parques naturais na Comunidade Autónoma de Galicia. Axudas a investimentos non produtivos (medida 21600 do PDR de Galicia) cofinanciados polo Fondo Europeo Agrícola de Desenvolvemento Rural (Feader) (DOG núm. 14, do 22 de xaneiro), cómpre engadir no anexo da páxina 2413 os seguintes beneficiarios do Parque Natural Fragas do Eume:
Parque natural Fragas do Eume:
ORDE do 27 de xaneiro de 2014 pola que se autoriza o cambio de denominación do Instituto de Educación Secundaria de Ribadeo.
Consellería de Cultura, Educación e Ordenación Universitaria — III. Outras disposicións — 07/02/2014

De conformidade co previsto no artigo 3.1 e 2 do Regulamento orgánico dos institutos de educación secundaria, aprobado polo Decreto 324/1996, do 26 de xullo (DOG do 9 de agosto), por proposta da Dirección Xeral de Centros e Recursos Humanos
Autorizar o cambio de denominación específica do seguinte centro:
Provincia: Lugo.
Concello: Ribadeo.
Código: 27020902.
Denominación actual: Instituto de Educación Secundaria de Ribadeo.
Nova denominación: Instituto de Educación Secundaria de Ribadeo Dionisio Gamallo.
Santiago de Compostela, 27 de xaneiro de 2014
RESOLUCIÓN do 27 de xaneiro de 2014 pola que se publican as subvencións concedidas en virtude da Orde do 26 de xuño de 2013 pola que se aproban as bases que rexen as subvencións destinadas ás entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2013, e se procede á súa convocatoria.
Consellería de Traballo e Benestar — III. Outras disposicións — 11/02/2014

En virtude das competencias da Consellería de Traballo e Benestar, atribuídas polo Decreto 235/2012, do 5 de decembro, polo que se fixa a estrutura orgánica da Vicepresidencia e das consellerías da Xunta de Galicia e o Decreto 42/2013, do 21 de febreiro, polo que se establece a estrutura orgánica da Consellería de Traballo e Benestar, e de acordo co disposto no artigo 10.1 da Orde do 26 de xuño de 2013 pola que se aproban as bases que rexen as subvencións destinadas ás entidades locais de Galicia para a realización de actividades dirixidas á xuventude, para a promoción da información xuvenil e para a incorporación da xuventude ás novas tecnoloxías durante o ano 2013, e se procede á súa convocatoria, e no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas que se detallan no anexo desta resolución.
Finalidade da subvención:
1. Potenciar a información xuvenil a través dos servizos municipais de información xuvenil integrados na Rede galega de información xuvenil.
2. Fomentar as actividades formativas e educativas no ámbito do lecer e tempo libre, o asociacionismo xuvenil e a utilización das novas tecnoloxías por parte da xuventude.
Aplicación orzamentaria: 11.06.313A.460.0.
Crédito orzamentario: 700.000 €.
Santiago de Compostela, 27 de xaneiro de 2014
RESOLUCIÓN do 29 de xaneiro de 2014 pola que se lles dá publicidade aos convenios de colaboración subscritos por esta axencia no terceiro cuadrimestre do ano 2013.
Axencia Galega de Infraestruturas — III. Outras disposicións — 10/02/2014

O artigo 11 da Lei 4/2006, do 30 de xuño, de transparencia e boas prácticas na Administración pública galega, imponlle a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Artigo único
Darlle publicidade á relación dos convenios subscritos pola Axencia Galega de Infraestruturas no terceiro cuadrimestre do ano 2013 que se incorpora como anexo a esta resolución.
Santiago de Compostela, 29 de xaneiro de 2014
ORDE do 30 de xaneiro de 2014 pola que se procede ao recoñecemento de Puerto de Celeiro, S.A. como organización de produtores no sector da pesca de altura e grande altura.
Consellería do Medio Rural e do Mar — III. Outras disposicións — 10/02/2014

Puerto de Celeiro, S.A. presentou, ante a Consellería do Medio Rural e do Mar, unha solicitude de recoñecemento como organización de produtores pesqueiros.
As condicións para o recoñecemento das organizacións de produtores veñen recollidas no Regulamento (UE) núm. 1379/2013 do Parlamento Europeo e do Consello, do 11 de decembro de 2013, polo que se establece a organización común de mercados no sector dos produtos da pesca e da acuicultura e no Real decreto 724/2003, do 13 de xuño, polo que se regulan as organizacións de produtores da pesca e da acuicultura e as súas asociacións.
A Lei 3/2001, do 26 de marzo, de pesca marítima do Estado establece, no artigo 3.g), que un dos seus fins é o fomento do asociacionismo no sector pesqueiro. Segundo o artigo 5 do Real decreto 724/2003, do 13 de xuño, o recoñecemento dunha organización de produtores corresponde aos órganos competentes das comunidades autónomas cando se trate de organizacións que obteñan o 95 % ou máis da súa produción no seu ámbito territorial e, polo menos, o 80 % desta sexa obtida por unidades de produción radicadas nesa comunidade autónoma. Puerto de Celeiro, S.A. cumpre ambas as dúas premisas.
Na elaboración desta orde tívose en conta a Lei 30/1992, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, e o Real decreto 1778/1994, do 5 de agosto, polo que se adecuan á Lei 30/1992, do 26 de novembro, de réxime xurídico das administracións públicas e do procedemento administrativo común, as normas reguladoras dos procedementos de outorgamento, modificación e extinción de autorizacións.
Por todo o antedito, facendo uso das facultades que me confire o artigo 34 da Lei 1/1983, do 22 de febreiro, de normas reguladoras da Xunta e da súa Presidencia,
Artigo 1
Recoñecer a Puerto de Celeiro, S.A. como organización de produtores no sector da pesca de altura e grande altura; o seu ámbito de actuación é a Comunidade Autónoma de Galicia.
Artigo 2
Puerto de Celeiro, S.A. comprométese a cumprir coas obrigas das organizacións de produtores pesqueiros establecidas na lexislación vixente.
Artigo 3
O incumprimento de calquera das condicións que permitiron o seu recoñecemento, será causa de retirada deste.
Disposición derradeira
A presente orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 30 de xaneiro de 2014
ORDE do 24 de xaneiro de 2014 pola que se modifica a autorización do centro privado de educación especial Juan María, do concello de Nigrán (Pontevedra).
Consellería de Cultura, Educación e Ordenación Universitaria — III. Outras disposicións — 10/02/2014

O representante da titularidade do centro privado de educación especial Juan María, do concello de Nigrán (Pontevedra), solicita a ampliación dunha unidade (plurideficientes).
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Primeiro. Autorizar a ampliación dunha unidade de educación especial no centro privado que se sinala a seguir:
Segundo. Para a posta en funcionamento da unidade que se amplía, a Xefatura Territorial de Pontevedra, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Terceiro. Esta orde dará lugar á correspondente inscrición no Rexistro de Centros da Comunidade Autónoma de Galicia.
Cuarto. O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición, ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo, no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 24 de xaneiro de 2014
ORDE do 12 de febreiro de 2014 pola que se autoriza a inclusión da Escola de Música Sementeira, do concello de Cambre, no Rexistro de Escolas de Música e Danza da Comunidade Autónoma de Galicia.
Consellería de Cultura, Educación e Ordenación Universitaria — III. Outras disposicións — 26/02/2014

A asociación Escola de Baile e Música Galega Sementeira solicita a inscrición da Escola de Música Sementeira, no Rexistro de Escolas de Música e Danza da Comunidade Autónoma de Galicia de conformidade coa Orde do 11 de marzo de 1993, que regula as condicións de creación e funcionamento destas escolas.
Logo de realizar os trámites que establece a normativa vixente, a Xefatura Territorial da Coruña achega o expediente cos correspondentes informes.
Por isto, por proposta da Dirección Xeral de Centros e Recursos Humanos,
Primeiro. Autorizar a inclusión no rexistro de escolas de música e danza da Comunidade Autónoma de Galicia da escola de música que se sinala:
Provincia: A Coruña.
Concello: Cambre.
Localidade: Sigrás.
Domicilio: O Souto, s/n.
Código do centro: 15032856.
Titular: Asociación Escola de Baile e Música Galega Sementeira.
Denominación: Escola de Música Sementeira.
Segundo. Esta escola queda sometida ao réxime de escolas de música e danza, segundo o establecido na Orde do 11 de marzo de 1993 e aos servizos de inspección correspondentes.
Terceiro. O centro deberá solicitar a oportuna revisión da inscrición cando teñan que modificarse calquera dos datos sinalados nesta orde.
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de febreiro de 2014
RESOLUCIÓN do 18 de febreiro de 2014 pola que se publican as contías das transferencias finalistas efectuadas no exercicio 2013 ao abeiro do Decreto 99/2012, do 16 de marzo, polo que se regulan os servizos sociais comunitarios e o seu financiamento.
Consellería de Traballo e Benestar — III. Outras disposicións — 26/02/2014

De conformidade co disposto no artigo 64 do Decreto 99/2012, do 16 de marzo, polo que se regulan os servizos sociais comunitarios e o seu financiamento (DOG núm. 63, do 30 de marzo), publícanse as contías das transferencias finalistas efectuadas a cada corporación local no exercicio 2013 ao abeiro do mencionado Decreto 99/2012.
O importe total destinado ao financiamento destas transferencias finalistas correspondentes ao exercicio 2013 ascendeu a 46.902.552,00 euros, repartidos nas seguintes aplicacións dos orzamentos xerais da Comunidade Autónoma de Galicia para o ano 2013:
35.512.852,25 euros con cargo á aplicación orzamentaria 11.04.312D.460.0.
11.389.699,75 euros con cargo á aplicación orzamentaria 11.05.313C.460.2.
Ás contías anteriores hai que sumarlle, ademais, o importe correspondente aos remanentes que, procedente do exercicio anterior, foi incorporado para o financiamento destes servizos no exercicio 2013, importe que ascendeu a un total de 1.099.978,82 euros.
As transferencias finalistas destinadas a financiar os gastos correntes para o mantemento e realización de programas de servizos sociais comunitarios municipais correspondentes ao exercicio 2013 foron cofinanciadas con fondos finalistas procedentes da Administración xeral do Estado (Ministerio de Sanidade, Servizos Sociais e Igualdade), nunha contía de 2.291.485,51 euros, a través do denominado Plan concertado de prestacións básicas de servizos sociais de corporacións locais.
Así mesmo, as transferencias finalistas destinadas a financiar axuda no fogar a persoas valoradas como dependentes tamén foron parcialmente cofinanciadas con fondos finalistas procedentes da Administración xeral do Estado (Ministerio de Sanidade, Servizos Sociais e Igualdade-Imserso) nunha contía de 12.946.886,96 euros con cargo aos fondos estatais destinados á atención de persoas en situación de dependencia.
Santiago de Compostela, 18 de febreiro de 2014
RESOLUCIÓN do 22 de xaneiro de 2014 pola que se fan públicos os convenios de colaboración asinados por este ente público no terceiro cuadrimestre do ano 2013.
Portos de Galicia — III. Outras disposicións — 04/02/2014

Para os efectos previstos no artigo 11 da Lei 4/2006, do 30 de xuño, de transparencia e boas prácticas na Administración pública galega, acórdase darlles publicidade aos convenios de colaboración asinados no terceiro cuadrimestre do ano 2013 e que se relacionan no anexo a esta resolución.
Santiago de Compostela, 22 de xaneiro de 2014
DECRETO 10/2014, do 23 de xaneiro, polo que se aproba o cambio de titularidade dun resto da estrada autonómica OU-402 Ourense (OU-403)-Cortegada (OU-904), en prol do Concello de Cortegada.
Consellería de Medio Ambiente, Territorio e Infraestruturas — III. Outras disposicións — 04/02/2014

Segundo o teor do previsto no artigo 5 da Lei 4/1994, do 14 de setembro, de estradas de Galicia, os cambios de titularidade das estradas incluídas nas redes dependentes da Comunidade Autónoma deberán ser aprobados por decreto da Xunta de Galicia, por proposta da consellería competente en materia de estradas e logo do acordo entre as administracións afectadas.
Por outra parte, a citada lei de estradas dispón no artigo 54 que as estradas autonómicas ou provinciais ou os treitos determinados delas en que a circulación adquira características urbanas, se entregarán aos respectivos concellos. O expediente promoverase por proposta do concello ou da administración titular da estrada e será resolto polo Consello da Xunta de Galicia, por proposta da consellería competente en materia de estradas, logo de informe de ambos os organismos.
O Concello de Cortegada solicita á Consellería de Medio Ambiente, Territorio e Infraestruturas o cambio de titularidade dun resto da estrada OU-402 Ourense (OU-403)-Cortegada (OU-904) desde o p.q. 41+910 ao p.q. 42+840.
Ao amparo das previsións legais, a Área de Planificación e Programación da Axencia Galega de Infraestruturas emite informe favorable ao cambio de titularidade do resto da estrada OU-402 entre o p.q. 41+910 e o p.q. 42+840.
Polo exposto, consonte o previsto na Lei 4/1994, do 14 de setembro, de estradas de Galicia, despois do acordo entre as administracións afectadas, por proposta do conselleiro de Medio Ambiente, Territorio e Infraestruturas, logo de deliberación do Consello da Xunta de Galicia, na súa reunión do día vinte e tres de xaneiro de dous mil catorce,
Artigo 1
Apróbase o cambio de titularidade en prol do Concello de Cortegada do resto da estrada OU-402 Ourense (OU-403)-Cortegada (OU-904) entre o p.q. 41+910 e o p.q. 42+840.
Artigo 2
En aplicación do artigo 4 da Lei 4/1994, do 14 de setembro, de estradas de Galicia, as entidades locais, no marco das súas competencias e de acordo cos correspondentes plans de estradas, aprobarán a relación de estradas da súa titularidade. De acordo co exposto, o Concello de Cortegada deberá incorporar ao seu plan de estradas a vía o que se refire este decreto.
Artigo 3
A entrega da vía formalizarase, no prazo de dous meses seguintes á publicación deste decreto no Diario Oficial de Galicia, mediante a sinatura da correspondente acta de entrega.
Artigo 4
Corresponden ao Concello de Cortegada, a partir da formalización da entrega, todas as actividades de xestión, mantemento, conservación e explotación da vía, ben como o exercicio das funcións de disciplina viaria e calquera outra que puider corresponderlle como nova administración titular da estrada.
Disposición derradeira
O presente decreto producirá efectos desde o día seguinte ao da súa publicación no Diario Oficial de Galicia.
Santiago de Compostela, vinte e tres de xaneiro de dous mil catorce
RESOLUCIÓN do 21 de xaneiro de 2014 pola que se concede a acreditación do Comité Territorial de Ética da Investigación de Santiago-Lugo e se procede ao nomeamento dos seus membros.
Consellería de Sanidade — II. Autoridades e persoal — 03/02/2014

O Decreto 63/2013, do 11 de abril, polo que se regulan os comités de ética da investigación en Galicia (DOG núm. 77, do 22 de abril) ten por obxecto determinar os fins, obxectivos, funcionamento, composición e procedemento de acreditación do Comité Autonómico de Ética da Investigación de Galicia e dos comités territoriais de ética da investigación, como órganos colexiados encargados da valoración ética, metodolóxica e legal dos estudos de investigación con seres humanos, o seu material biolóxico ou os seus datos de carácter persoal no seu respectivo ámbito de actuación.
O capítulo III do Decreto 63/2013 –artigos 7 a 10– regula os comités territoriais de ética de investigación, e prevé a súa constitución, logo de acreditación, para tres ámbitos xeográficos de actuación:
– A Coruña e Ferrol;
– Santiago-Lugo (que inclúe as áreas sanitarias de Santiago, Lugo, Cervo-Burela e Monforte);
– Pontevedra-Vigo-Ourense (que inclúe as áreas sanitarias do Salnés, Pontevedra, Vigo, Ourense e O Barco de Valdeorras).
O 3.1.2014 tivo entrada na Secretaría Xeral Técnica da Consellería de Sanidade o escrito que presentou Paula M. López Vázquez, secretaria do Comité Autonómico de Ética da Investigación de Galicia, no cal, ao abeiro do que dispón o artigo 11 do Decreto 63/2013, solicita a acreditación do Comité Territorial de Ética da Investigación de Santiago-Lugo.
Unha vez examinada a documentación presentada xunto coa devandita solicitude, e logo da comprobación do cumprimento do disposto nos artigos 9 e 11.4 do Decreto 63/2013, do 11 de abril, o 15.1.2014 o secretario xeral técnico desta consellería efectuou, de acordo co disposto no artigo 11.7 do dito decreto, unha proposta favorable á acreditación daquel comité, así como unha proposta de designación dos seus membros.
Por todo o anterior, de conformidade co disposto no número 5 do artigo 9, e nos números 1, 8 e 9 do artigo 11, do Decreto 63/2013, do 11 de abril, polo que se regulan os comités de ética da investigación en Galicia, e de acordo coa proposta efectuada pola Secretaría Xeral Técnica desta consellería,
Primeiro. Conceder a acreditación do Comité Territorial de Ética da Investigación de Santiago-Lugo, a cal se outorga por un período de catro anos, contados a partir da data da presente resolución.
Segundo. A súa sede coincidirá coa do Comité Autonómico de Ética da Investigación de Galicia en Santiago de Compostela, no Edificio Administrativo de San Lázaro, s/n, da Consellería de Sanidade.
Terceiro. Nomear como membros do Comité Territorial de Ética da Investigación de Santiago-Lugo as persoas que se relacionan no anexo desta resolución.
Santiago de Compostela, 21 de xaneiro de 2014
Membros do Comité Territorial de Ética da Investigación Santiago-Lugo:
RESOLUCIÓN do 24 de xaneiro de 2014 pola que se dá publicidade aos convenios de colaboración subscritos polo Instituto Tecnolóxico para o Control do Medio Mariño de Galicia no cuarto cuadrimestre do ano 2013.
Instituto Tecnolóxico para o Control do Medio Mariño de Galicia — III. Outras disposicións — 03/02/2014

O artigo 11 da Lei 4/2006, do 30 de xuño, de transparencia e de boas prácticas na Administración pública galega (Diario Oficial de Galicia núm. 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos.
En consecuencia, e para dar cumprimento a esa obriga,
Artigo único
Dar publicidade á relación de convenios subscritos polo Instituto Tecnolóxico para o Control do Medio Mariño de Galicia no cuarto cuadrimestre do ano 2013, que se incorporan como anexo a esta resolución.
Vilaxoán, 24 de xaneiro de 2014
RESOLUCIÓN do 21 de xaneiro de 2014 pola que se concede a acreditación do Comité Territorial de Ética da Investigación da Coruña-Ferrol e se procede ao nomeamento dos seus membros.
Consellería de Sanidade — II. Autoridades e persoal — 03/02/2014

O Decreto 63/2013, do 11 de abril, polo que se regulan os comités de ética da investigación en Galicia (DOG núm. 77, do 22 de abril), ten por obxecto determinar os fins, obxectivos, funcionamento, composición e procedemento de acreditación do Comité Autonómico de Ética da Investigación de Galicia e dos comités territoriais de ética da investigación, como órganos colexiados encargados da valoración ética, metodolóxica e legal dos estudos de investigación con seres humanos, o seu material biolóxico ou os seus datos de carácter persoal no seu respectivo ámbito de actuación.
Terceiro. O capítulo III do citado Decreto 63/2013 –artigos 7 a 10– regula os comités territoriais de ética da investigación e prevé a súa constitución, logo de acreditación, para tres ámbitos xeográficos de actuación:
– A Coruña e Ferrol;
– Santiago-Lugo (que inclúe as áreas sanitarias de Santiago, Lugo Cervo-Burela e Monforte);
– Pontevedra-Vigo-Ourense (que inclúe as áreas sanitarias do Salnés, Pontevedra, Vigo, Ourense e O Barco de Valdeorras).
O 3 de xaneiro de 2014 tivo entrada na Secretaría Xeral Técnica da Consellería de Sanidade o escrito que presentou Paula M. López Vázquez, secretaria do Comité Autonómico de Ética da Investigación de Galicia, no cal, ao abeiro do que dispón o artigo 11 do Decreto 63/2013, solicita a acreditación do Comité Territorial de Ética da Investigación da Coruña-Ferrol.
Unha vez examinada a documentación presentada xunto coa dita solicitude, e logo de comprobación do cumprimento do disposto nos artigos 9 e 11.4 do Decreto 63/2013, do 11 de abril, o 16 de xaneiro de 2014 o secretario xeral técnico desta consellería efectuou, con base no disposto no artigo 11.7 do dito decreto, unha proposta favorable á acreditación daquel comité, así como unha proposta de designación dos seus membros.
Por todo o anterior, de conformidade co disposto no punto 5 do artigo 9, e nos puntos 1, 8 e 9 do artigo 11 do Decreto 63/2013, do 11 de abril, polo que se regulan os comités de ética da investigación en Galicia, e de acordo coa proposta efectuada pola Secretaría Xeral Técnica desta consellería,
Primeiro. Conceder a acreditación do Comité Territorial de Ética da Investigación da Coruña-Ferrol, a cal se outorga por un período de catro anos, contados a partir da data desta resolución.
Segundo. A súa sede coincidirá coa do Comité Autonómico de Ética da Investigación de Galicia en Santiago de Compostela, no Edificio Administrativo San Lázaro, s/n, da Consellería de Sanidade.
Terceiro. Nomear como membros do Comité Territorial de Ética da Investigación da Coruña-Ferrol as persoas que se relacionan no anexo desta resolución.
Santiago de Compostela, 21 de xaneiro de 2014
Membros do Comité Territorial de Ética da Investigación da Coruña-Ferrol:
RESOLUCIÓN do 21 de xaneiro de 2014 pola que se concede a acreditación do Comité Territorial de Ética da Investigación de Pontevedra-Vigo-Ourense e se procede ao nomeamento dos seus membros.
Consellería de Sanidade — II. Autoridades e persoal — 03/02/2014

O Decreto 63/2013, do 11 de abril, polo que se regulan os comités de ética da investigación en Galicia (DOG núm. 77, do 22 de abril) ten por obxecto determinar os fins, obxectivos, funcionamento, composición e procedemento de acreditación do Comité Autonómico de Ética da Investigación de Galicia e dos comités territoriais de ética da investigación, como órganos colexiados encargados da valoración ética, metodolóxica e legal dos estudos de investigación con seres humanos, o seu material biolóxico ou os seus datos de carácter persoal no seu respectivo ámbito de actuación.
O capítulo III do Decreto 63/2013 –artigos 7 a 10– regula os comités territoriais de ética da investigación, e prevé a súa constitución, logo de acreditación, para tres ámbitos xeográficos de actuación:
– A Coruña e Ferrol;
– Santiago-Lugo (que inclúe as áreas sanitarias de Santiago, Lugo, Cervo-Burela e Monforte);
– Pontevedra-Vigo-Ourense (que inclúe as áreas sanitarias do Salnés, Pontevedra, Vigo, Ourense e O Barco de Valdeorras).
O 3.1.2014 tivo entrada na Secretaría Xeral Técnica da Consellería de Sanidade o escrito que presentou Paula M. López Vázquez, secretaria do Comité Autonómico de Ética da Investigación de Galicia, no cal, ao abeiro do que dispón o artigo 11 do Decreto 63/2013, solicita a acreditación do Comité Territorial de Ética da Investigación de Pontevedra-Vigo-Ourense.
Unha vez examinada a documentación presentada xunto coa devandita solicitude, e logo da comprobación do cumprimento do disposto nos artigos 9 e 11.4 do Decreto 63/2013, do 11 de abril, o 15.1.2014 o secretario xeral técnico desta consellería efectuou, de acordo co disposto no artigo 11.7 do dito decreto, unha proposta favorable á acreditación daquel comité, así como unha proposta de designación dos seus membros.
Por todo o anterior, de conformidade co disposto no número 5 do artigo 9, e nos números 1, 8 e 9 do artigo 11, do Decreto 63/2013, do 11 de abril, polo que se regulan os comités de ética da investigación en Galicia, e de acordo coa proposta efectuada pola Secretaría Xeral Técnica desta consellería,
Primeiro. Conceder a acreditación do Comité Territorial de Ética da Investigación de Pontevedra-Vigo-Ourense, a cal se outorga por un período de catro anos, contados a partir da data da presente resolución.
Segundo. A súa sede coincidirá coa do Comité Autonómico de Ética da Investigación de Galicia en Santiago de Compostela, no Edificio Administrativo de San Lázaro, s/n, da Consellería de Sanidade.
Terceiro. Nomear como membros do Comité Territorial de Ética da Investigación de Pontevedra-Vigo-Ourense as persoas que se relacionan no anexo desta resolución.
Santiago de Compostela, 21 de xaneiro de 2014
Membros do Comité Territorial de Ética da Investigación Pontevedra-Vigo-Ourense: